钦定古今图书集成/理学汇编/字学典/第070卷 > 《米芾宝章待访录》 > 《的闻》
## 钦定古今图书集成/理学汇编/字学典/第070卷 > 《米芾宝章待访录》 > 《的闻》

唐僧怀素《自序》。

右在朝奉郎苏液处，杭州沈氏尝刻板本。泌、激皆舜钦子。苏氏自参知政事易简之子耆，耆子舜钦，钦之子激，四世好事，有《精鉴》，亦张彦远之比。已。上三事，并激云见之。

《洪元眘集》“右军、越州两碑。”

右真迹在越州僧正子文处，尝通许借，未果。

褚遂良，书《黄庭经》。

右闻绿绫所书，丁谓孙倩处，质在无锡民家，士多因邑官借出。

王右军《书家谱》：

右在山阴县王氏家。越州教授王涣之以书抵某，具言有此书。

虞世南《书经》。

右同上在越州上虞

晋中令王献之《巳复此节帖》。

右在朝请大夫新昌石元之家，关景仁屡见之，尝橅石。某见两本，字札精妙。

虞世南书《汝南公主铭》起草。

右在通直郎洛阳王护处，见橅本。给事中举元子云：“真迹在洛阳好事家” ，有古跋。

欧阳询《四帖》。

右同上

颜鲁公《书韵海》。

右闻大书朱字，鲁公书小字，他人作。苏驹云“在其父刑部尚书处。”

柳公权《书柳尊师墓志》：

右《真迹》在钱塘唐坰处。

张长史《千文三帖》。

右同上模石乃李师中也，洛阳人。

欧阳询《鄱阳帖》。

右同上“模石” 在《灵隐寺》。

褚遂良《临王右军二帖》。

右同上并坰自云，“未肯轻出。”

《老子西昇经》，褚遂良书，阎立本画。

右在观文殿学士洛阳冯京处。

晋王浑《真草帖》，晋《张翼帖》，宋《阮研帖》，宋萧思话表，文
帝批答。

右在驸马都尉李玮处。某并见石本，后见李云“在高桥杨氏” ，未获见。

颜真卿《寒食帖》。

右绫纸书，在中书舍人《钱勰》处，世多石本。

王右军《玉润帖》。

右苏州教授闾丘吁云：“在承议郎建安王实处，有古跋” ，令装书人背，久不还，及剪却半跋，皆唐名公也。付理不可得，匠人愿赔四十千，即知其窃，真得金已多。

《兰亭》橅本。

右正议大夫章惇跋苏激所收《兰亭》云：“此与吾家所收同。”

褚遂良《奉书宁帖》。

右“在关杞。” 某见《石本》。

晋：葛元飞《白天台字》。

右见石本真迹，闻在台州。

《唐东宫长史陆东之书·十八学士赞》。

右西京留台王瓘云“在舍弟珪处。”

唐高闲《书令狐楚》诗：

右《真迹》在户部尚书康季常家。某见石本，在湖州。

欧阳询二帖。

右在朝议大夫晁端彦处，其本与苏州进士周沔。

怀素《书“萧常侍日下”三帖》。

右同上

宋羊欣、《宋翼》二帖，并褚令模《兰亭》。

右见中书舍人苏轼云：“在故相王随之孙景昌处。” 橅石在湖州墨妙亭，屡见石本，今在沈存中括家。

柳公权“《紫丝靸》《兰亭诗》”二帖。

右待制王广渊橅石。《跋》云：“龙图大谏李公帅府暇日出书请橅石。” 李师中也，洛阳人。

张长史《全本千文》。

右见临淮令曾孝蕴云：“在京师谢氏” ，亦宝文公远族也。

《颜鲁公帖》一轴五幅。

右见湖州巡检、供奉官石裔，驸马之孙，云在其兄处。

右《宣义王硕》云“其父所收，未得将出。” 。